EkBass/fiwiki-20250220-pages-articles huggingface dataset:
Ernst August (Hannoverin kruununprinssi)

Ernst August, Cumberlandin ja Braunschweig-Lüneburgin herttua (21. syyskuuta 1845 Hannover – 14. marraskuuta 1923 Gmunden, Itävalta) oli Hannoverin kuningaskunnan viimeinen kruununprinssi ja kruununtavoittelija vuodesta 1878 aina kuolemaansa asti.Ernest Augustus Encyclopædia Britannica Online Academic Edition. Viitattu 4.10.2017. == Elämä == Ernst Augustin vanhemmat olivat Hannoverin kuningas Yrjö V ja kuningatar Maria.Nordisk familjebok (1908), s. 998 Runeberg.org. Viitattu 22.12.2024. Preussi valloitti Hannoverin ja liitti sen itseensä vuoden 1866 sodassa, minkä jälkeen Ernst August asui isänsä tavoin maanpaossa Itävallassa. Isänsä kuoltua vuonna 1878 hän ilmoitti vaativansa itselleen Hannoverin kruunua. Hän otti samalla käyttöön isoisälleen, kuningas Ernst Augustille kuuluneen brittiläisen arvonimen Cumberlandin herttua. Hän sai vuonna 1879 Itävallan armeijassa everstin ja vuonna 1899 Britannian armeijassa kenraalin arvon.Nordisk familjebok (1906), s. 955 Runeberg.org. Viitattu 4.10.2017. Ernst Augustin puolisona oli vuodesta 1878 Tanskan prinsessa Thyra, kuningas Kristian IX:n tytär. He saivat kaksi poikaa ja kolme tytärtä. Kun Saksan keisarikuntaan autonomisena valtiona liitetyn Braunschweigin herttuakunnan herttua Vilhelm vuonna 1884 kuoli ilman perillistä, herttuan arvon olisi kuulunut periytyä Ernst Augustille, joka oli Welfin hallitsijasuvun jäljelle jääneen haaran päämies. Saksan valtakunnankansleri Otto von Bismarck ei aikonut hyväksyä Hohenzollernien vihamiestä minkään osavaltion hallitsijana, joten Saksan keisarikunnan liittoneuvosto määräsi poikkeuslailla Braunschweigiin sijaishallituksen, jota johti Preussin prinssi Albrekt. Sijaishallintoa jatkettiin myös Albrektin kuoltua vuonna 1907. Ernst August sopi lopulta keisari Vilhelm II:n kanssa luovuttavansa perintöoikeutensa Braunschweigiin pojalleen Ernst Augustille. Kun tämä vuonna 1913 nai Vilhelm II:n tyttären Viktoria Luisen, hänen sallittiin nousta Braunschweigin valtaistuimelle. Koska Ernst August tuki ensimmäisessä maailmansodassa Saksaa, häneltä ja hänen pojaltaan riistettiin vuonna 1919 Titles Deprivation Act -lain nojalla kaikki brittiläiset arvot ja arvonimet. ==Lähteet== ==Aiheesta muualla== Luokka:Kruununperijät Luokka:Kruununtavoittelijat Luokka:Saksalaiset aateliset Luokka:Brittiläiset kenraalit Luokka:Vuonna 1845 syntyneet Luokka:Vuonna 1923 kuolleet
Afganistanin presidentti

Afghanistanin islamilaisen tasavallan presidentti on Afganistanin valtiopäämies. Presidentti on myös maan asevoimien ylipäälikkö. Presidentti valitaan suoralla enemmistövaalilla, tarvittaessa järjestetään toinen kierros. Kausi on viisi vuotta, sama henkilö voidaan valita yhden kerran uudelleen. Viitattu = 7.7.2019 ==Katso myös== * Luettelo Afganistanin valtionpäämiehistä == Lähteet == Luokka:Afganistanin presidentit
Ernst August (Braunschweig)

Ernst August (17. marraskuuta 1887 Penzing, Wien, Itävalta-Unkari – 30. tammikuuta 1953 Hildesheim, Länsi-Saksa) oli Braunschweigin herttuakunnan viimeinen hallitsija vuosina 1913–1918 ja samalla myös Welfin hallitsijasuvun viimeinen hallitsija. == Elämä == Ernst Augustin vanhemmat olivat Hannoverin kuningaskunnan viimeinen kruununprinssi Ernst August ja Tanskan prinsessa Thyra.Nordisk familjebok (1906), s. 955 Runeberg.org. Viitattu 22.12.2024. Ernst Augustin isä oli Welfien viimeisen sukuhaaran päämies ja siten vuonna 1884 kuolleen Braunschweigin herttua Vilhelmin laillinen perijä, mutta Saksan keisarikunnan hallitus oli estänyt häneltä valtaannousun, koska hän oli myös Preussiin vuonna 1866 liitetyn Hannoverin kruununtavoittelija. Kun Ernst August nuorempi toukokuussa 1913 avioitui Saksan keisari Vilhelm II:n tyttären Viktoria Luisen kanssa, syntyi hänen isänsä ja keisarin välille yhteisymmärrys ratkaisusta, jossa hänen isänsä luopui oikeudestaan Braunschweigin kruunuun hänen hyväkseen ja Saksan keisarikunnan liittoneuvosto kumosi vuonna 1884 tehdyn päätöksen sijaishallituksen asettamisesta Braunschweigiin. Ernst August tuli näin Braunschweigin herttuaksi 1. marraskuuta 1913. Hän ehti hallita viisi vuotta kunnes joutui luopumaan kruunusta vuoden 1918 marraskuun vallankumouksen yhteydessä. ==Lapset== * Ernst August IV (1914–1987), Hannoverin perintöprinssi, puoliso prinsessa Ortrud von Schleswig-Holstein- Sonderburg-Glücksburg * Georg Wilhelm (1915–2006), puoliso Kreikan prinsessa Sofia * Frederika (1917–1981), Kreikan kuningatar, puoliso Kreikan kuningas Paul I * Christian Oskar (1919–1981), puoliso Mireille Dutry * Welf Heinrich (1923–1997), puoliso Ysenburgin ja Büdingenin prinsessa Alexandra ==Lähteet== ==Aiheesta muualla== Luokka:Hallitsijat Luokka:Hannover-suku Luokka:Vuonna 1887 syntyneet Luokka:Vuonna 1953 kuolleet
Ernst August

Ernst August voi tarkoittaa seuraavia hallitsijoita ja muita henkilöitä: *Ernst August (1629–1698), Hannoverin vaaliruhtinas *Ernst August (1771–1851), Hannoverin kuningas *Ernst August (1845–1923), Hannoverin kruununprinssi ja kruununtavoittelija, edellisen pojanpoika *Ernst August (1887–1963), Braunschweigin herttua, edellisen poika *Ernst August von Hannover (1914–1987), Hannoverin ja Welfin suvun päämies, edellisen poika *Ernst August von Hannover (s. 1954), Hannoverin ja Welfin suvun päämies, edellisen poika
Marley Marl

Marlon Williams (s. 30. syyskuuta 1962), paremmin tunnettu taiteilijanimellään Marley Marl, on yhdysvaltalainen tuottaja, DJ ja rap-artisti. Hän varttui Queensbridgen asuntoalueella New Yorkissa. Williams perusti 1980-luvun puolivälissä Cold Chillin’ Records -levy-yhtiön, joka keskittyi hip hop -musiikkiin. Hän oli myös perustamassa Juice Crew -kollektiivia, jota pidetään merkittävänä rap-musiikin saralla. Williams on tuottanut kappaleita artisteille kuten MC Shan, LL Cool J ja Big Daddy Kane. == Diskografia == * In Control Volume I (1988) * In Control Volume II (1991) * Re-entry (2001) * Hip Hop Lives (mukana KRS-One) (2007) * Operation: Take Back Hip Hop (mukana Craig G) (2008) == Lähteet == Luokka:Yhdysvaltalaiset hip hop -artistit Luokka:Vuonna 1962 syntyneet Luokka:Elävät henkilöt Luokka:Afroamerikkalaiset
Vanhan Vaasan kirkkokujanne

Vanhan Vaasan kirkkokujanne, aiemmin Hovioikeudenpuistikko () on Vanhan Vaasan kaupunginosassa Vaasassa sijaitseva nelirivinen lehmuskuja, joka kulkee Kauppiaankadun eteläpäästä, Vanhan Vaasan valleja vastapäätä, itään kohti Mustasaaren kirkkoa, joka alun perin rakennettiin hovioikeudentaloksi. Vanhan Vaasan kirkkokujanne on Suomen vanhin yhä olemassa oleva puistokatu ja julkinen puisto, ja varhaisista puistokaduista merkittävimpänä pidetty. Se rakennettiin hovioikeudentalon suunnittelijan, yli-intendentti Carl Fredrik Adelcrantzin vuonna 1776 tekemän suunnitelman mukaan. Sen esikuvana oli Ranskan Nancyyn 1750-luvulla rakennettu Place de Stanislas Leszczynski. Alun perin puistikon neliriviseen puukujaan istutettiin vuonna 1781 haapoja, kunnes vuosien 1836–1842 aikana ne korvattiin lehmuksilla. Puistikko säästyi Vaasan vuoden 1852 palolta, jonka jälkeen Vaasan kaupunki siirrettin sen nykyisen keskustan paikalle meren rantaan. Vanhan Vaasan kirkkokujanteen molemmin puolin oli hovioikeudenneuvosten tontteja. Puistikon eteläpuolen metsäalueella on yhä nähtävissä palaneiden puutalojen kivijalkoja. Vanhan Vaasan kirkkokujanteen ja Mustasaaren kirkon välissä on Kustaan toriksi kutsuttu piha-alue korkeine kuusineen. ==Lähteet== == Aiheesta muualla == Luokka:Vaasan puistot Luokka:Vaasan kadut Luokka:Vanha Vaasa
Yhdysvaltain liikenneministeri

Yhdysvaltain liikenneministeri () on Yhdysvaltain liikenneministeriön johtaja, hallituksen jäsen ja järjestyksessä kolmastoista presidentin sijainen. Ministerin tehtäviin kuuluu liikenneinfrastruktuurin ylläpitäminen ja huoltaminen. Nykyinen liikenneministeri Sean Duffy astui virkaan 28. tammikuuta 2025. ==Lähteet== * liikenneministeri
Luettelo Etelä-Korean lentoasemista

Tämä on luettelo Etelä-Korean lentoasemista. == Lentoasemat == Sijainti ICAO IATA Lentoaseman nimi Julkiset lentoasemat Jeju RKPC CJU Jejun kansainvälinen lentoasema Muan RKJB MWX Muanin kansainvälinen lentoasema Soul/Gimpo RKSS GMP Gimpon kansainvälinen lentoasema Soul/Incheon RKSI ICN Incheonin kansainvälinen lentoasema Ulsan RKPU USN Ulsanin lentoasema Yangyang RKNY YNY Yangyangin kansainvälinen lentoasema Yeosu RKJY RSU Yeosun lentoasema Siviili- ja sotilaslentoasemat Busan/Gimhae RKPK PUS Gimhaen kansainvälinen lentoasema Cheongju RKTU CJJ Cheongjun kansainvälinen lentoasema Daegu RKTN TAE Daegun kansainvälinen lentoasema Gwangju RKJJ KWJ Gwangjun lentoasema Gunsan RKJK KUV Gunsanin lentoasema Pohang RKTH KPO Pohangin lentoasema Sacheon RKPS HIN Sacheonin lentoasema Wonju/Hoengseong RKNW WJU Wonjun lentoasema Lentokentät Jeju/Seogwipo RKPD JDG Jeongseokin lentokenttä Taean RKTA Taeanin lentokenttä Uljin RKTL UJN Uljinin lentokenttä Sotilaslentoasemat Cheongju RKTE Seongmun lentotukikohta Chungju RKTI Jungwonin lentotukikohta Gangneung RKNN KAG Gangneungin lentotukikohta Goyang RKRS Susaekin lentotukikohta Jeonju RKJU CHN Jeonjun lentotukikohta Jinhae RKPE CHF Jinhaen lentotukikohta Mokpo RKJM Mokpon lentotukikohta Pyeongtaek RKSG Pyeongtaekin lentotukikohta Pyeongtaek/Osan RKSO OSN Osanin lentotukikohta Seosan RKTP HMY Seosanin lentotukikohta Sokcho RKND Sokchon lentotukikohta Soul/Seongnam RKSM SSN Soulin lentotukikohta Suwon RKSW SWU Suwonin lentotukikohta Yecheon RKTY YEC Yecheonin lentotukikohta == Lähteet == * Etelä-Korea Lentoasemista
Haihtumaton muisti

Haihtumaton muisti () on tietokoneen muistia, joka ei kadota sisältöään virran katkaisun yhteydessä kuten haihtuva muisti. Haihtumatonta muistia ovat esimerkiksi lukumuisti (ROM)-piirit ja flash-muisti. Koska haihtumaton muisti ei kadota tietoa, sitä voidaan käyttää tiedontallennusvälineenä. Haihtumattoman muistin lisäksi on esitetty säilyvän muistin () käsite, jossa tietokoneohjelman tila säilyy sellaisenaan muistissa. ==Lähteet== Luokka:Muistit Luokka:Tietokonetekniikka Luokka:Tietokoneen tallennusmediat
Muistimoduuli

Muistimoduuli tai muistikampa on tietokoneen komponentti, joka sisältää yhden tai useampia muistipiirejä piirilevyllä. Muistilaajennukset ovat vaihdelleet laajalti alustakohtaisesti ennen JEDEC-standardeja. Nykyisin tyypillisesti käytössä on DIMM-moduuleja. Moduulilla voi olla muistipiirin lisäksi muitakin komponentteja kuten jänniteregulaattori. == Muistimoduulityyppejä == * DRAM- piiri ** Dual in-line package (DIP/DIL) ** Zig-zag in-line package (ZIP) * DRAM-moduuli ** Single In-line Pin Package (SIPP) ** Single In-line Memory Module (SIMM) ** Dual In-line Memory Module (DIMM) ** Rambus In-line Memory Module (RIMM), DIMMin muunnelma jossa eri liitäntä. ** Registered Dual In-line Memory Module (RDIMM) ** Small outline DIMM (SO-DIMM), DIMMiä pienempi, käytössä muun muassa kannettavissa tietokoneissa ** Small outline RIMM (SO- RIMM), RIMMiä pienempi, SO-DIMMin muunnelma jossa eri liitäntä. ** Compression Attached Memory Module (CAMM) == Katso myös == * Muistikortti * Muisti (tietokone) * NVDIMM == Lähteet == == Aiheesta muualla == Luokka:Muistit